John Karimanz oo madax u ahaa kooxda aqoonyahannada ah ee daraasaddan samaysay ayaa isaga oo sii faahfaahinaya waxa uu yidhi, “Daraasaddani waxa ay si fiican u fasirtay sababta keenta in dhalinyarada ragga ahi waxbarashadoodu hoos u dhacdo marka ay jeclaadaan ama bartaan gabadh quruxley ah, halka hablaha aanu wax is beddel ahi ku dhicin” Karimanz iyo saaxiibadii intii ay wadeen daraasaddan waxa ay si cilmi ah u baadheen heerka maskaxeed ee kooxo dhalinyaro ah, waxa ay eegeen maskaxdooda iyo heerka fikirkoodu taagan tahay ka hor iyo kadib markii ay barteen ama la kulmeen hablo aad u qurxoon, iyaga oo labada jeerba ka qaaday imtixaanno.
